
注讬专讜讘讬谉 讻讜 注"讘 - 驻讬专讜砖 砖讟讬讬谞讝诇抓

讛讗 [讝讜] 诪砖谞转谞讜 讻砖讬讟转 专' 讗诇讬注讝专 讜讛讗 [讜讝讜] 讛诪砖谞讛 讛讗讞专转 讻砖讬讟转 专讘谞谉 [讞讻诪讬诐].


讜诪讜住讬驻讬诐: 讻砖转讬诪爪讬 诇讜诪专 (诇讻砖转讘讚讜拽 讜转讚拽讚拽 讘讚讘专) 诇讚讘专讬 专' 讗诇讬注讝专 讛诪讘讟诇 专砖讜转 讞爪讬专讜 诇讗讞专讬诐 鈥� 讗祝 讗诐 诇讗 驻讬专砖, 讙诐 专砖讜转 讘讬转讜 讘讬讟诇 诇砖讬诪讜砖诐. 讜讗讬诇讜 诇讚注转 专讘谞谉 [讞讻诪讬诐]: 讛诪讘讟诇 专砖讜转 讞爪讬专讜 鈥� 专砖讜转 讘讬转讜 诇讗 讘讬讟诇, 砖讛专讬 诇讗 驻讬专砖.


讜转讜讛讬诐 注诇 讛注专讛 讝讜: 驻砖讬讟讗 [驻砖讜讟, 讘专讜专] 讛诇讗 讜讚讗讬 砖讘谞讜砖讗 讝讛 谞讞诇拽讜, 讜诪讛讜 讛讞讬讚讜砖 砖讘讚讘专? 讛诇讗 诇讻讗讜专讛 讗讬 讗驻砖专 诇驻专砖 讗讞专转!


讜诪砖讬讘讬诐: 讗诪专 专讞讘讛: 讗谞讗 [讗谞讬] 讜专讘 讛讜谞讗 讘专 讞讬谞谞讗 转专讙讬诪谞讗 [讛住讘专谞讜]: 诇讗 谞爪专讻讗 讛住讘专讛 讝讜 讗诇讗 诇讞讚砖 讚讘专 讗讞专, 诇讞诪砖讛 砖砖专讜讬谉 讘讞爪专 讗讞讚 讜砖讻讞 讗讞讚 诪讛谉 讜诇讗 注讬专讘.


诇讚讘专讬 专' 讗诇讬注讝专 讻砖讛讜讗 诪讘讟诇 专砖讜转讜 鈥� 讗讬谉 爪专讬讱 诇讘讟诇 诇讻诇 讗讞讚 讜讗讞讚 砖讻谉 诪爪讗谞讜 讻讘专 砖专' 讗诇讬注讝专 住讘讜专 诇注谞讬谉 讘讬讟讜诇 砖讛诪讘讟诇, 讘注讬谉 讬驻讛 讛讜讗 诪讘讟诇. 讜诇讻谉, 讗诐 爪专讬讱 诇讘讟诇 诇专讘讬诐, 讗祝 讗诐 诇讗 驻讬专砖 鈥� 诪讘讟诇 讘讜讜讚讗讬 诇讻讜诇诐 讜讗讬谞讜 诪拽驻讬讚 讘讻讱.


讜讗讬诇讜 诇讚注转 专讘谞谉 [讞讻诪讬诐]: 讻砖讛讜讗 诪讘讟诇 专砖讜转讜 讗讬谉 讚讬 砖讬讘讟诇 诇讗讞讚, 讗诇讗 爪专讬讱 诇讘讟诇 诇讻诇 讗讞讚 讜讗讞讚 讘驻讬专讜砖. 砖诪谉 讛住转诐 讗讬谞讜 诪讘讟诇 讘注讬谉 讬驻讛.


讜诪注讬专讬诐: 讻诪讗谉 讗讝诇讗 讛讗 讚转谞讬讗 [讻诪讬 讛讜诇讻转 谞讜讛讙转 讛诇讻讛 讝讜 砖砖谞讬谞讜 讘讘专讬讬转讗]: 讞诪砖讛 砖砖专讜讬谉 讘讞爪专 讗讞讚 讜砖讻讞 讗讞讚 诪讛谉 讜诇讗 注讬专讘, 讻砖讛讜讗 诪讘讟诇 专砖讜转讜, 讗讬谉 爪专讬讱 诇讘讟诇 专砖讜转 讻诇 讗讞讚 讜讗讞讚. 讜砖讜讗诇讬诐: 讻诪讗谉 [讻诪讬]? 讜讚讗讬 讻专' 讗诇讬注讝专 讻驻讬 砖讛住讘专谞讜.


专讘 讻讛谞讗 诪转谞讬 讛讻讬 [讛讬讛 砖讜谞讛 讻讱] 砖讻诇 讝讛 讻讚讬 诇讛砖诪讬注谞讜 讚讬谉 讞诪讬砖讛 讛砖专讜讬讬诐 讘讞爪专. 讜讗讬诇讜 诇讚注转 专讘 讟讘讬讜诪讬 专讘 砖砖转 讗诪专讛 讘诪驻讜专砖, 讜诇讻谉 诪转谞讬 讛讻讬 [讛讬讛 砖讜谞讛 讻讱] 讘诇砖讜谉 讝讜: 讻诪讗谉 讗讝诇讗 讛讗 讚转谞讬讗 [讻诪讬 讛讜诇讻转 讝讜 砖砖谞讬谞讜 讘讘专讬讬转讗] 讞诪砖讛 砖砖专讜讬谉 讘讞爪专 讗讞讚 讜砖讻讞 讗讞讚 诪讛诐 讜诇讗 注讬专讘, 讻砖讛讜讗 诪讘讟诇 专砖讜转讜 讗讬谞讜 爪专讬讱 诇讘讟诇 专砖讜转 诇讻诇 讗讞讚 讜讗讞讚, 讻诪讗谉 [讻诪讬]? 讗诪专 专讘 讛讜谞讗 讘专 讬讛讜讚讛 讗诪专 专讘 砖砖转: 讻诪讗谉 [讻诪讬] 鈥�/span> 讻专' 讗诇讬注讝专.


讗 讗诪专 诇讬讛 [诇讜] 专讘 驻驻讗 诇讗讘讬讬: 诇砖讬讟转 专' 讗诇讬注讝专 砖诪谉 讛住转诐 讗讚诐 诪讘讟诇 讗转 专砖讜转 讘讬转讜, 讗讬 [讗诐] 讗诪专 讘诪驻讜专砖: 诇讗 诪讘讟讬诇谞讗 [讗讬谉 讗谞讬 诪讘讟诇] 讗转 专砖讜转 讘讬转讬, 讜诇专讘谞谉 [讜诇砖讬讟转 讞讻诪讬诐] 砖诪谉 讛住转诐 讗讬谉 讗讚诐 诪讘讟诇 讗转 专砖讜转 讘讬转讜, 讗讬 [讗诐] 讗诪专 讘诪驻讜专砖: 诪讘讟讬诇谞讗 [诪讘讟诇 讗谞讬] 讗转 专砖讜转 讘讬转讬, 诪讛 讬讛讗 讛讚讬谉 讗讝? 讜讟注诪诐 砖诇 讛讚讘专讬诐 诪讗讬


讟注诪讗 [诪讛 讛讟注诐] 砖诇 专' 讗诇讬注讝专? 诪砖讜诐 讚拽住讘专 [砖讛讜讗 住讘讜专] 讻专讙讬诇: 讛诪讘讟诇 专砖讜转 讞爪讬专讜, 讗祝 专砖讜转 讘讬转讜 讘讬讟诇. 讜讛讗讬 [讜讗讚诐 讝讛] 砖讗谞讜 讚谞讬诐 讘讜 讛专讬 讗诪专 讘诪驻讜专砖: 讗谞讗 诇讗 诪讘讟讬诇谞讗 [讗讬谉 讗谞讬 诪讘讟诇].


讗讜 讚讬诇诪讗 [砖诪讗], 讟注诪讗 [讛讟注诐] 砖诇 专' 讗诇讬注讝专 诪砖讜诐 砖讘讘讬转 讘诇讗 讞爪专 诇讗 注讘讬讚讬 讗讬谞砖讬 讚讚讬讬专讬 [讗讬谉 讗谞砖讬诐 讙专讬诐] 讜讻诇 讛诪讘讟诇 讞爪讬专讜 诪诪讬诇讗 讘讬讟诇 专砖讜转 讘讬转讜 讜讗讬谉 讛讚讘专 转诇讜讬 讘讚讘专讬讜. 讜诇讻谉 讻讬 拽讗诪专 '诇讗 诪讘讟讬诇谞讗' [讜讻讗砖专 讛讜讗 讗讜诪专: "讗讬谞谞讬 诪讘讟诇"] 鈥�/span> 诇讗讜 讻诇 讻诪讬谞讬讛 [讗讬谉 讛讻诇 讘讬讻讜诇转讜], 讗祝 注诇 讙讘 讚讗诪专 '讚讬讬专谞讗' [砖讗祝 注诇 驻讬 砖讗讜诪专: 讗谞讬 诪诪砖讬讱 诇讙讜专 讜诇讛讞讝讬拽 讘讘讬转讬] 鈥�/span> 诇讗讜 讻诇讜诐 拽讗诪专 [诇讗 讻诇讜诐 讗诪专].


讜讻谉 讛砖讗诇讛 诇专讘谞谉 [诇砖讬讟转 讞讻诪讬诐], 讗讬 [讗诐] 讗诪专: 诪讘讟讬诇谞讗 [诪讘讟诇 讗谞讬] 讙诐 讗转 讘讬转讬. 诪讗讬 讟注诪讗 讚专讘谞谉 [诪讛 讛讟注诐 砖诇 讞讻诪讬诐]? 诪砖讜诐 讚拽住讘专讬 [砖住讘专讜]: 讛诪讘讟诇 专砖讜转 讞爪讬专讜 诪谉 讛住转诐 专砖讜转 讘讬转讜 诇讗 讘讬讟诇, 讜讛讗讬 [讜讗讚诐 讝讛] 砖讗谞讜 讚谞讬诐 讘讜 讛专讬 讗诪专 诪讘讟讬诇谞讗 [诪讘讟诇 讗谞讬] 讜讗诐 讻谉 讬讛讗 诪讜转专?


讗讜 讚讬诇诪讗 讟注诪讗 讚专讘谞谉 诪砖讜诐 讚诇讗 注讘讬讚 讗讬谞讬砖 讚诪住诇拽 谞驻砖讬讛 [讗讜 砖诪讗 讟注诪诐 砖诇 讞讻诪讬诐 诪砖讜诐 砖讗讬谉 讗讚诐 注砖讜讬 砖诪住诇拽 注爪诪讜] 诇讙诪专讬 诪讘讬转 讜讞爪专, 讜讛讜讬 讻讬 [讜谞注砖讛 讻诪讜] 讗讜专讞 诇讙讘讬讬讛讜 砖诇讜 [讗爪诇诐, 讗爪诇 砖讻谞讬讜], 讜讗讬谉 讛讚专讱 诇讘讟诇 讻诇 讻讱. 讜讛讗讬 讻讬 讗诪专 '诪讘讟讬诇谞讗' [讜讝讛 砖讗诪专: "诪讘讟诇 讗谞讬"] 鈥�/span> 诇讗讜 讻诇 讻诪讬谞讬讛 [讗讬谉 讛讻诇 诪诪谞讜] 讗讬谉 讝讛 讘讬讻讜诇转讜 诇讜诪专 诪讛 砖讬专爪讛, 讗诇讗 讘讟诇讛 讚注转讜.


讗诪专 诇讬讛 [诇讜] 讗讘讬讬 诇专讘 驻驻讗 讘驻转专讜谉 讘注讬讛 讝讜: 讘讬谉 诇专讘谞谉 [诇讞讻诪讬诐] 讘讬谉 诇讚讘专讬 专' 讗诇讬注讝专: 讻讬讜谉 讚讙诇讬 讚注转讬讛 [砖讙讬诇讛 讚注转讜] 鈥�/span> 讙诇讬 [讙讬诇讛] 讜讛讻诇 讛讜诇讱 讗讞专 讙讬诇讜讬 讛讚注转.


讘 讘诪砖谞讛 砖谞讬谞讜 注讜讚 诪讛 砖诪住专 专' 讗诇注讗讬. 讜讻谉 砖诪注转讬 诪诪谞讜 诪专' 讗诇讬注讝专 砖讬讜爪讗讬诐 讘注专拽讘诇讬谉 讘驻住讞. 讜砖讗诇讜: 诪讗讬 [诪讛讜] 注专拽讘诇讬谉? 讗诪专 专讬砖 诇拽讬砖: 讗爪讜转讗 讞专讜讝讬讗转讗 (诪讬谉 住讬讘 诪专 讛谞讻专讱 注诇 讛讚拽诇).



讗 诪砖谞讛 讘讻诇 诪讬谞讬 诪讝讜谉 诪注专讘讬谉 注讬专讜讘讬 讞爪专讜转 讜注讬专讜讘讬 转讞讜诪讬谉. 讜讘讻诇 诪砖转转驻讬谉 砖讬转讜驻讬 诪讘讜讗讜转 诇注砖讜转 讗转 讛诪讘讜讬 讻讬讞讬讚讛 讗讞转, 砖讻谉 讚注转讜 砖诇 讗讚诐 注诇 讚讬专转讜 讘诪拽讜诐 砖诪爪讜讬 诪讝讜谞讜. 讞讜抓 诪谉 讛诪讬诐 讜诪谉 讛诪诇讞 砖讗讬谞诐 谞讞砖讘讬诐 讻诪讝讜谉, 讜讗讬谉 诪注专讘讬谉 讜诪砖转转驻讬诐 讘讛诐.


讜讻诇诇 讚讜诪讛: 讛讻诇, 讻诇 诪讬谞讬 诪讗讻诇, 谞讬拽讞 讘讻住祝 诪注砖专. 讻讗砖专 驻讜讚讬诐 讗转 讛诪注砖专 讛砖谞讬 讜诪讘讬讗讬诐 讗转 讛转诪讜专讛 讘讻住祝 诇讬专讜砖诇讬诐 (讚讘专讬诐 讬讚, 讻讜), 诪讜转专 诇拽谞讜转 讘讻住祝 讝讛 讻诇 讚讘专 诪讗讻诇 讞讜抓 诪谉 讛诪讬诐 讜诪谉 讛诪诇讞. 讜讻讬讜爪讗 讘讗诇讛 讛谞讜讚专 砖诇讗 诇讗讻讜诇 诪谉 讛诪讝讜谉 鈥� 诪讜转专 讘诪讬诐 讜讘诪诇讞, 砖讗讬谞诐 谞讞砖讘讬诐 诪讝讜谉.


讜注讜讚 讗诪专讜 讘讚讬谞讬 注讬专讜讘讬谉: 诪注专讘讬谉 诇谞讝讬专 讘讬讬谉 讗祝 注诇 驻讬 砖讛讜讗 讗住讜专 讘砖转讬讬转讜 讜诇讬砖专讗诇 诪注专讘讬诐 讗祝 讘转专讜诪讛 讗祝 注诇 驻讬 砖诪讜转专转 讘讗讻讬诇讛 讜讘讛谞讗讛 专拽 诇讻讛谉, 诪砖讜诐 砖讗讬谉 讗谞讜 诪拽驻讬讚讬诐 砖讬讛讗 讛注讬专讜讘 专讗讜讬 诇讗讻讬诇转 讛诪注专讘 讚讜拽讗, 讜讚讬 砖专讗讜讬 诇讗讻讬诇转 讗讚诐. 讜讗讬诇讜 住讜诪讻讜住 讗讜诪专: 讗讬谉 诪注专讘讬诐 诇讬砖专讗诇 讗诇讗 讘讞讜诇讬谉.


讜注讜讚 讗诪专讜: 砖诪讜转专 诇注专讘 诇讻讛谉 讘讘讬转 讛驻专住. 讻诇讜诪专 诪讜转专 诇讛谞讬讞 讗转 注讬专讜讘 讛转讞讜诪讬谉 讘砖讚讛 砖谞讞专砖 讘讜 拽讘专 讜讬砖 讘讜 诪砖讜诐 讻讱 住驻拽 讟讜诪讗讛 讗祝 注诇 讙讘 砖讻讛谉 讗住讜专 诇讛讟诪讗 诇诪转讬诐, 讜诪诪讬诇讗 讛专讬 讙诐 讗住讜专 诇讜 讗祝 诇讛讻谞住 诇讘讬转 讛驻专住. 专' 讬讛讜讚讛 讗讜诪专 讗驻讬诇讜 讘讬谉 讛拽讘专讜转 注爪诪诐 诪讜转专 诇讛谞讬讞 讗转 讛注讬专讜讘.

